Taenīts
Taenīts (no grieķu: ταινία (tainia) — 'lente' bieži raksturīgas saplacinātās formas dēļ), edmondsonīts, ortotaenīts jeb meteorīns — pārsvarā meteorītos sastopams minerāls — dzelzs un niķeļa sakausējums. Niķeļa proporcija — 20—65%. Nozīmīga dzelzs-niķeļa meteorītu sastāvdaļa, ataksītos taenīts ir dominējošā sastāvdaļa. Atrodams arī dažās niķeļa rūdas ieguves vietās (Zviedrija). Atklāts 1861. gadā. Magnētisks.